2 Bedroom House for sale in Monte Christo | T1313079 | Private Property
Back to Monte Christo Property For Sale > Western Cape > Garden Route > Mossel Bay > Monte Christo > T1313079
2 Bedroom House in Monte Christo
'n Pragtige moderne leefhuis. Alles op een vlak maak dat hierdie eiendom ideaal vir mense wat wil afskaal na 'n kleiner, dog ruim huis, of vir beginners - dit is 'n 2 slaapkamerhuis. Die oopplan sit-, eetkamer en kombuis het pragtige afwerkings. Die oop balke in die dak gee 'n gevoel van spasie. Baie vensters laat lig invloei . Daar is 'n gastetoilet wat aangrensend is aan die gastekamer. Die slaapkamers is gesellig en ruim met baie mooi afwerkings. Die hoofslaapkamer is ruim met genoeg kaste. Daar is 'n goeie see-uitsig vanuit hierdie kamer en die en-suite badkamer is 'n vol badkamer wat eweneens pragtig afgewerk is.
Spasie is goed benut met 'n studeerhoekie in die gang. In die sitkamer is 'n ingeboude braai en daar is 'n patio buite waar heerlik gekuier kan word. Die dubbel motorhuis het ekstra kaste en daar is direkte toegang tot die huis deur die motorhuis. Die netjiese tuin is klein en verg min onderhoud. Hierdie is 'n pragtige huis en is gereed om 'n nuwe eienaar te verwelkom - hier is niks werk wat gedoen moet word nie - kom trek net in. Dit is die ideale toesluit-en-ry huis in die veilige omgewing van die baie gewilde Monte Christo Eco Landgoed. Geniet die rustigheid van die natuur hier om jou en woon met gemoedsrus in hierdie veilige omgewing. Naby alle noodsaaklike dienste en besighede in Hartenbos en Mosselbaai en by die afrit op die N2 na George. Skakel vandag nog om te besigtig.